จงบอกความลับเงินล้านของ โดนัลด์ ทรัมป์
1. พ่อของทรัมป์เป็นนักธุรกิจอสังหาริมทรัพย์ฯ รายใหญ่คนหนึ่ง เงินที่ทรัมป์ได้รับจากพ่อมีมูลค่าเป็นเงินแบบปรับเงินเฟ้อแล้ว สูงถึง 413 ล้านเหรียญ ทรัมป์มีความมั่งคั่ง 3,100 ล้านเหรียญ เขาได้รับผลบุญจากพ่อของเขาเป็นจำนวน 1 ใน 10 ของความมั่งคั่งทั้งหมด


2. พ่อของทรัมป์โอนสินทรัพย์มากกว่า 1,000 ล้านเหรียญให้กับลูกๆ ของเขา ตามกฏหมายของสหรัฐอเมริกาแล้วต้องจ่ายภาษีที่ 55% ซึ่งเป็นจำนวนเงินสูงถึง 550 ล้านเหรียญ แต่ท่านจ่ายภาษีเพียง 52 ล้านเหรียญหรือเทียบเป็นอัตราภาษีเพียง 5% เท่านั้น


3. ทรัมป์เป็นเศรษฐีมาตั้งแต่แบเบาะ เขาได้รับเงิน 200,000 เหรียญจากพ่อของเขาตอนอายุ 3 ขวบ ติดอันดับเศรษฐีตอนอายุ 8 ขวบ แม้ว่าเขาจะอายุ 40 ปีแล้วแต่ยังได้รับเงินจากพ่อของเขาปีละ 5 ล้านเหรียญ


4. ทรัมป์อ้างว่าเขาได้รับเงินจากพ่อเพียง 1 ล้านเหรียญเท่านั้น ในรูปแบบของเงินกู้ แต่ The Times ได้รับรายงานว่า เฟรด ทรัมป์ ได้ให้ลูกเขากู้เงินสูงถึง 60.7 ล้านเหรียญในอดีต นับเป็นเงินที่ 140 ล้านเหรียญ


5. ในการทำธุรกิจของทรัมป์หลายๆ ครั้ง พ่อของเขาต้องเขามาช่วยรวมถึงตอนที่เขาช็อต พ่อของเขาต้องเข้ามาค้ำประกันให้


6. จุดตกต่ำที่สุดของทรัมป์น่าจะอยู่ในปี 1990 เพราะพ่อของเขาต้องถอนเงินออกมาจากธุรกิจของเขาสูงถึง 50 ล้านเหรียญ ไม่มีใครรู้ว่าเขาเอาออกมาทำอะไรเพราะไม่มีข่าว แต่ The Times คิดว่าเป็นไปได้สูงที่จะเอามาช่วยธุรกิจของลูกชายนั่นเอง


7. ในปี 1990 ยังมีเหตุการณ์ที่แปลกเกิดขึ้น ธุรกิจคาสิโนของทรัมป์ต้องจ่ายหนี้หุ้นกู้เป็นเงินจำนวน 18.4 ล้านเหรียญ พ่อของทรัมป์ไปซื้อชิปที่คาสิโนด้วยเงิน 3.5 ล้านเหรียญแต่ไม่ลงเล่นพนัน สุดท้ายโดนปรับไป 65,000 เหรียญด้วยข้อหาให้เงินกู้แบบผิดกฏหมาย


8. ในปี 1987 ทรัมป์กู้เงินพ่อเขาไปกว่า 11 ล้านเหรียญ ถ้าพ่อเขายกเงินกู้ก้อนนั้นให้ ทรัมป์ต้องจ่ายภาษีเงินได้หลักล้านเหรียญ สิ่งที่พ่อของทรัมป์ทำคือเอาเงิน 15 ล้านเหรียญไปซื้อหุ้นในคอนโดของทรัมป์ หลังจากนั้น 4 ปีขายหุ้นนั้นออกไปในราคาแค่ 10,000 เหรียญ ผู้ซื้อไม่ใช่ใคร โดนัลด์ ทรัมป์นี่เอง การทำธุรกรรมครั้งนี้ต้องเสียภาษีกว่า 5 ล้านเหรียญแต่ทรัมป์ก็รอดไปได้ด้วยความช่วยเหลือของผู้เชี่ยวชาญด้านภาษี


9. ที่ตลกที่สุดคือ หลังจากที่เฟรด ทรัมป์ตาย สินทรัพย์ที่มีมูลค่ามากที่สุดของเขาคือ สัญญาเงินกู้จากลูกชายของเขาเอง
ข่าวเศรษฐกิจและการเงิน